كنت ماشي في الشارع يومها لما فجأة شفت محفظة صغيرة على الأرض. رفعتها وفتحتها عشان أشوف لو ممكن ألاقي اسم صاحبها. ماكانش فيها حاجة غير شوية فلوس وصورة قديمة لست وبنت صغيرة عندها حوالي ١٢ سنة. البنت كانت شبه الست اللي في الصورة، يمكن تكون بنتها. رجعت الصورة مكانها وروحت على قسم البوليس. هناك اديت المحفظة للظابط. وقبل ما امشي، الظابط سجل اسمي وعنواني عشان صاحب المحفظة يقدر يبعتلي شكر لو لقوها.
في المسا رحت اتعشى مع عمي ومرات عمي. هما كمان عزموا بنت شابة، فكنا ٤ على الترابيزة. وشها كان مألوف بالنسبالي. كنت متأكد اننا اتقابلنا قبل كده، بس مش فاكر فين شفتها. في وسط الكلام، البنت قالت انها ضيعت محفظتها بعد الضهر. على طول عرفت فين شفتها قبل كده. هي كانت البنت الصغيرة اللي في الصورة بس دلوقتي كبرت. طبعاً استغربت جداً لما قدرت اوصفلها شكل محفظتها.
عمي قال لازم نروح قسم البوليس على طول نجيب المحفظة. لما الظابط ادهالنا، قال انها صدفة غريبة - مش بس لقيت المحفظة، لكن كمان اتعرفت على الشخص اللي ضيعها.
الكاتب كان متأكد انه شاف الست دي قبل كده _
في الصورة. في بيت عمه في قسم البوليس في الشارع